रैपर DIVINE ने लिखा- दिल से..ये स्पेशल सॉन्ग है मेरे लिए; मर्डर के बाद मूसेवाला का चौथा गाना
पंजाबी गायक शुभदीप सिंह सिद्धू मूसेवाला की मौत के बाद उनका चौथा गीत 'चोरनी' अगले सप्ताह रिलीज होगा। ये जानकारी रेपर DIVINE ने इंस्टाग्राम पर दी। रेपर ने इंस्टा पर लिखा कि इस स्पेशल गीत को इस हफ्ते उनके दिल से रिलीज किया जाएगा। उन्होंने
पंजाबी सिंगर शुभदीप सिंह सिद्धू मूसेवाला की मौत के बाद उनका चौथा गाना 'चोरनी' अगले हफ्ते रिलीज होगा। इसकी जानकारी रैपर डिवाइन (DIVINE) ने इंस्टाग्राम पर दी है। उन्होंने लिखा- "दिल से..ये स्पेशल सॉन्ग है मेरे लिए।" उन्होंने मूसेवाला के साथ अपनी फोटो भी शेयर की है।
हत्या के बाद सिद्धू मूसेवाला के गाने SYL, वार और मेरा नां फैंस के बीच आ चुके हैं। विवादों में आने के बाद SYL गाने को सरकार ने बैन कर दिया था।
मूसेवाला कl तीसरे गाना 7 अप्रैल 2023 को 'मेरा नां' लॉन्च हुआ था। जिसने एक घंटे में ही 20 लाख व्यूज मिले थे और 7 लाख लोगों ने गाने को लाइक किया और डेढ़ लाख के कमेंट्स आए। इस गाने में नाइजीरियिन रैपर बरना बॉय के लिरिक्स शामिल थे। मूसेवाला के परिवार का कहना है कि अभी 40 से 45 उनके गाने मूसेवाला के पेंडिंग पड़े हैं, जो उनके फैंस के बीच धीरे-धीरे लाए जाएंगे।
SYL पहला गीत सरकार ने किया था बैन
सिद्धू मूसेवाला की हत्या के बाद 23 जून को SYL गाना रिलीज किया गया था। जिसमें मूसेवाला ने पंजाब के पानी के मुद्दे को उठाया था। 72 घंटों में इस गीत को 2.7 करोड़ व्यूज मिल गए थे। जिसके बाद इस गीत को भारत में बैन कर दिया गया। SYL मुद्दा आज भी पंजाब व हरियाणा के बीच तनाव पैदा किए हुए है।
इस गीत के बाद बलविंदर सिंह जटाणा भी लाइमलाइट में आ गया था। जटाणा ने पंजाब-हरियाणा के बीच सतलुज-यमुना लिंक(SYL) नहर के काम में लगे 2 अफसरों की चंडीगढ़ में गोलियां मारकर हत्या की थी।
8 नवंबर को रिलीज हुआ था दूसरा गाना
सिद्धू मूसेवाला का दूसरा गाना 'VAAR' गुरु नानक देव जी के प्रकाश पर्व पर 8 नवंबर को लॉन्च हुआ था। इस गीत को रिलीज होने के बाद अभी तक 44 मिलियन व्यूज मिल चुके हैं। सिद्धू मूसेवाला ने यह गाना पंजाब के वीर नायक और महान योद्धा हरि सिंह नलवा पर गाया था। सरदार हरि सिंह नलवा महाराजा रणजीत सिंह के सेनाध्यक्ष थे।
महान लड़ाके हरि सिंह नलवा ने पठानों के विरुद्ध कई युद्धों का नेतृत्व किया और महाराजा रणजीत सिंह को जीत दिलाई थी।
29 मई 2022 को हुई थी हत्या
पंजाबी सिंगर सिद्धू मूसेवाला का पिछले साल 29 मई की शाम मानसा के गांव जवाहरके में कत्ल कर दिया गया था। उस वक्त वह बिना गनमैन के दो दोस्तों के साथ थार जीप से जा रहे थे। कत्ल से एक दिन पहले ही पंजाब की आम आदमी पार्टी (AAP) सरकार ने मूसेवाला की सुरक्षा में कटौती कर 2 गनमैन वापस ले लिए थे। इस कत्लकांड की जिम्मेवारी अमेरिका में छिपे गैंगस्टर गोल्डी बराड़ और गैंगस्टर लॉरेंस ने ली थी।